अकसर सासों की शिकायत होती है कि बहू पलट कर जवाब दे देती है. ऐसे में झगड़े बढ़ते हैं. समस्या तब होती है जब बहू के घर वाले भी उस के कान भरने लगते हैं, उसे भड़काने लगते हैं. नीना कहती हैं, ‘‘सच तो यह है कि ज्यादातर वे घर, जिन में जहां भी लड़की के मायके वालों की दखलंदाजी हुई है, बरबाद हुए हैं. जब तक लड़की के घर वाले उस के सपोर्ट में खड़े रहेंगे, लड़की ससुराल में थोड़ा भी ऐडजस्ट करने को तैयार नहीं होगी. इस के विपरीत यदि लड़की को ससुराल में सब का खयाल रखने, अपने फर्ज को निभाने और सास को सम्मान देने की सीख दी जाए तो अधिकार उसे खुदबखुद मिल जाएंगे.’’